Diari Oficial de la Generalitat Valenciana


Sumari del DOGV 1311, del 25-05-1990 (1990/817539)

DECRET 77/1990, de 14 de maig, del Consell de la Generalitat Valenciana, pel qual es regula el procediment per a l'adopció, modificació o rehabilitació d'escuts i banderes municipals i d'altres entitats locals.
------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/05/14/77/dof/vci/html**

### Dades del document

Número de DOGV
:   1311

Data del DOGV
:   25-05-1990

Secció del DOGV
:   DISPOSICIONS GENERALS

Número del document
:   1990/817539


Data del document
:   14-05-1990

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 77/1990, de 14 de maig, del Consell de la Generalitat Valenciana, pel qual es regula el procediment per a l'adopció, modificació o rehabilitació d'escuts i banderes municipals i d'altres entitats locals.  
Mitjançant la simbologia dels escuts, blasons i banderes els municipis i la resta de corporacions locals divulguen i perpetuen els fets més representatius de la història local, a més de dotar el conjunt de la població d'un important signe d'identitat col·lectiva.  
Això no obstant, açò no significa que l?òrgan de govern de cada entitat local puga elegir-lo de manera arbitrària, sinó que, com a matèries les normes i principis de les quals constitueixen branques específiques de les ciències històriques - l?heràldica i la vexil·lologia -, la simbologia local ha de respectar-les, per la qual cosa, per a la seua correcta elaboració, esdevé imprescindible l'assessorament d'òrgans consultius qualificats adientment.  
En aquest sentit, l'activitat aprovatòria exercida en aquesta matèria per la comunitat autònoma no ha d'interpretar-se com el vestigi d'una facultat de tutela en contradicció amb el principi d'autonomia municipal constitucionalment reconegut. Al contrari, amb la regulació continguda en aquest decret, la comunitat autònoma pretén preservar al màxim la lliure facultat de les entitats locals per blasonar-se amb la simbologia que consideren més propera a la seua pròpia història i personalitat.  
Al mateix temps, s'ha pretés crear una via procedimental àgil i eficaç que permeta, amb l'assessorament tècnic adequat, verificar si els símbols elegits s'adeqüen a les normes heràldiques i vexil·lològiques, de manera que l?enriquiment del patrimoni cultural municipal es produesca sense menyscapte de les seues pròpies tradicions i de les consagrades per les ciències reguladores d'aquests honors i distincions.  
S'ha tingut en compte, també, l'atribució de competències realitzada per l'article segon, set, 2 del Decret 10/1985, de 21 de juny, del President de la Generalitat Valenciana, pel qual s'assignen les funcions i serveis, propis i transferits per l'Estat a la Generalitat Valenciana, en matèria d'administració local, en relació amb l'article segon del Decret 114/1985, de 25 de juliol, del Consell de la Generalitat Valenciana.  
En virtut de tot açò, i d'acord amb el que disposen els articles 16, apartat g), i 35, apartat c), de la Llei de Govern Valencià, a proposta del Conseller d?Administració Pública i la deliberació prèvia del Consell de la Generalitat Valenciana, en la sessió celebrada el dia 14 de maig de 1990,  
DECRETE:  
Article 1r  
1. Els municipis i la resta d'entitats locals de la Comunitat Valenciana podran adoptar bandera o escut heràldic, rehabilitar els que històricament els corresponguen o modificar els que estiguen establerts, tot açò d'acord amb el procediment regulat en aquest decret.  
2. Cap entitat local de la Comunitat Valenciana podrà utilitzar bandera o escut heràldic que no haja estat aprovat per l?òrgan competent de la Generalitat Valenciana, sense perjudici dels que ho hagen estat abans de la transferència de competències de l'administració de l?Estat a la Comunitat Autònoma Valenciana en matèria d'honors i distincions de les corporacions locals.  
Article 2n  
1. Es crea el Consell Tècnic, òrgan consultiu al qual correspon emetre dictamen tècnic en els procediments d'aprovació, rehabilitació o modificació d?escuts o banderes locals, i també la resta de facultats que reglamentàriament hi siguen atribuïdes.  
També podrà assessorar en matèria de la seua competència els òrgans dependents de la Generalitat Valenciana i les entitats local de la Comunitat Valenciana.  
2. Aquest òrgan està integrat pel president i quatre vocals.  
a) Exerceix la presidència el Director General d?Administració Local, de la Conselleria d?Administració Pública.  
b) Els vocals són els següents:  
- Un vocal designat pel Conseller de Cultura, Educació i Ciència, d'entre - els membres integrants del Consell Valencià de Cultura.  
- Dos representants de les universitats de la Comunitat Valenciana designats pel Conseller d?Administració Pública.  
- Un expert en heràldica i vexil·lologia, de prestigi reconegut, designat pel Conseller d?Administració Pública.  
c) El president del Consell Tècnic designarà el secretari. Aquest participarà en les sessions amb veu però sense vot.  
Article 3r  
1. El procediment per adoptar, rehabilitar o modificar la bandera, l?ensenya o l?escut heràldic municipal, s'iniciarà per acord del Ple de l'Ajuntament corresponent. L?acord plenari contindrà una descripció detallada del projecte d'escut o bandera aprovat, i també de les raons justificatives de l'acord.  
2. A l'expedient caldrà incorporar la documentació següent:  
a) Memòria o estudi tècnic subscrit per un expert en heràldica o vexil·lologia on s'expose detalladament el fonament històric i tècnic del projecte de símbol aprovat per l?Ajuntament.  
b) Dos exemplars originals del dibuix-projecte del nou símbol, en els quals es vegen clarament els colors, esmalts i metalls aplicats, i, en cas de banderes, a més, les mesures utilitzades.  
Article 4t  
1. L?acord plenari a què es refereix el paràgraf 1 de l'article anterior, amb la finalitat que les persones interessades puguen formular reclamacions, serà sotmès a un tràmit d'informació pública pel termini d'un mes, mitjançant anuncis en el Diari Oficial de la Generalitat Valenciana i en el tauler d'edictes de l'ajuntament.  
2. El Ple de l'Ajuntament corresponent resoldrà les reclamacions.  
3. Si no haguessen reclamacions, s?adjuntarà a l?expedient la certificació acreditativa d'aquest fet, expedida pel secretari de la corporació, i no caldrà adoptar novament acord.  
Article 5é  
L?ajuntament interessat remetrà la totalitat de l?expedient tramés a la Conselleria d?Administració Publica, la qual sol·licitarà dictamen tècnic al Consell Tècnic.  
El Conseller d?Administració Pública podrà facultativament, sol·licitar al Consell Valencià de Cultura informe sobre el projecte presentat prèviament al dictamen del Consell Tècnic.  
Article 6é  
Si el dictamen emès pel Consell Tècnic fos favorable al projecte de símbol presentat per l'ajuntament, aquest projecte serà aprovat per resolució del Conseller d?Administració Pública, la qual es notificarà a l?entitat local interessada i es publicarà en el Diari Oficial de la Generalitat Valenciana, i també en el Butlletí Oficial de l?Estat.  
Article 7é  
1. En els supòsits de discrepància, el Consell Tècnic determinarà amb precisió en el seu dictamen les dades que considere contràries a les normes heràldiques o vexil·lològiques, i les causes de la seua incorrecció i, simultàniament, proposarà les alternatives que considere més adequades.  
2. La Conselleria d?Administració Pública traslladarà el dictamen emès pel Consell Tècnic a l'ajuntament interessat, i li concedirà un tràmit d'audiència d'un mes perquè, mitjançant acord plenari, manifeste expressament si accepta les alternatives proposades pel Consell Tècnic en el seu dictamen.  
3. Si l'ajuntament en el seu acord plenari accepta aquestes alternatives, haurà de remetre a la Conselleria d?Administració Pública el nou projecte d'escut o bandera, per sotmetre'l a aprovació del Conseller d?Administració Pública d'acord amb el que preveu l'article 6.  
4. En el cas que l'ajuntament presente i al·legue les documentacions o justificacions que crega adients per defendre el seu projecte inicial, la Conselleria d?Administració Pública les traslladarà al Consell Tècnic, el qual es pronunciarà al respecte.  
Article 8é  
Si a pesar d'haver-se efectuat tots els tràmits exposats anteriorment es produís un nou dictamen desfavorable del Consell Tècnic sobre la proposta definitiva de l'ajuntament, el Conseller d?Administració Pública denegarà l'aprovació sol·licitada mitjançant resolució motivada en la qual s'indicaran les deficiències tècniques i històriques del projecte presentat. Aquesta resolució serà notificada a les persones interessades i es publicarà al Diari Oficial de la Generalitat Valenciana.  
DISPOSICIO ADDICIONAL  
Els membres del Consell Tècnic tindran dret a les indemnitzacions previstes en la normativa aplicable, i també a la resta de percepcions que legalment hi pertoquen.  
DISPOSICIO TRANSITORIA  
1. En el termini de dos mesos des de la vigència d'aquest decret s'haurà de procedir a la constitució del Consell Tècnic, el qual, a proposta del seu president, haurà d'aprovar dins el mes següent a la seua constitució el Reglament de Funcionament i Règim Interior corresponent.  
2. Els expedients d'aprovació, rehabilitació o modificació de símbols heràldics locals iniciats abans de l'entrada en vigor d'aquest decret s'adaptaran quant a la seua resolució al procediment que s'hi preveu, sense perjudici de la conservació dels actes vàlidament realitzats en la seua tramitació, particularment pel que fa a acords municipals i a dictàmens emesos per òrgans consultius.  
DISPOSICIO DEROGATORIA  
Queden derogades totes les disposicions que s'oposen al que estableix aquest decret.  
DISPOSICIO FINAL  
Aquest Decret entrarà en vigor l?endemà de la seua publicació en el Diari Oficial de la Generalitat Valenciana.  
València, 14 de maig de 1990.  
El President de la Generalitat Valenciana,   
JOAN LERMA I BLASCO  
El Conseller d?Administració Pública,   
EMERIT BONO I MARTINEZ


Còpia Permalink ELI